U-I-268/95
Natisni
Opravilna št.:
U-I-268/95
Datum odločitve:
11. 7. 1996
Objavljeno:
OdlUS V, 115
ECLI:
ECLI:SI:USRS:1996:U.I.268.95
Akt:
Zakon o vojaških invalidih (Uradni list SRS, št. 30/78 - s spremembami in dopolnitvami) (ZVI)
Zakon o civilnih invalidih vojne (Uradni list RS, št. 56/92) (ZCI) v povezavi z 21. členom Zakona o temeljnih pravicah vojaških invalidov in družin padlih borcev (Uradni list SFRJ, št. 68/81 - spremembami in dopolnitvami) (ZTPVI)
Izrek:
Postopek za preizkus pobude za začetek postopka za oceno ustavnosti Zakona o vojaških invalidih in Zakona o civilnih invalidih vojne v povezavi z 21. členom Zakona o temeljnih pravicah vojaških invalidov in družin padlih borcev se ustavi.
Evidenčni stavek:
Ustavno sodišče odloča o ustavnosti zakona, ki velja, če pa je med postopkom prenehal veljati, pa le, če so podani pogoji iz 47. člena ZUstS.
Geslo:
Ustavitev postopka zaradi prenehanja veljavnosti izpodbijanega predpisa med postopkom.
Ustavno načelo enakosti pred zakonom.
Pravice vojnih invalidov in njihovih družinskih članov.
Pravna podlaga:
Ustava, 160., 161. čl.
Zakon o Ustavnem sodišču (ZUstS), 47. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Srečko Mrak, Ljubljana
Datum vloge:
3. 11. 1995
Vrsta odločitve:
sklep
Vrsta rešitve:
ustavitev
Dokument:
US17934
Dokument v PDF obliki:
U-I-268-95.pdf
114 KB
Prenesite datoteko
U-I-268/95
11.7.1996
S K L E P
Ustavno sodišče je v postopku za preizkus pobude Srečka Mraka iz Ljubljane na seji dne 11. julija 1996
s k l e n i l o :
Postopek za preizkus pobude za začetek postopka za oceno ustavnosti Zakona o vojaških invalidih (Uradni list SRS, št. 30/78 - s spremembami in dopolnitvami) in Zakona o civilnih invalidih vojne (Uradni list RS, št. 56/92) v povezavi z 21. členom Zakona o temeljnih pravicah vojaških invalidov in družin padlih borcev (Uradni list SFRJ, št. 68/81 - spremembami in dopolnitvami) se ustavi.
Obrazložitev
1. Pobudnik v pobudi, ki jo je vložil 3. novembra 1995, meni, da ureditev, ki ne obravnava enako sorodnikov in dejanskih družinskih članov, ni v skladu z ustavnim načelom enakosti pred zakonom. Po izpodbijanem 21. členu Zakona o temeljnih pravicah vojaških invalidov in družin padlih borcev naj bi za družinske člane padlega šteli le oče, mati, očim, mačeha in stari starši, ne pa tudi tisti, ki je namesto staršev zanj dejansko skrbel.
Pobudnik med drugim navaja, da mu zaradi izpodbijane določbe ne gre nobena od pravic po navedenih zakonih, čeprav je skupaj z ženo njenega nečaka sedemnajst let preživljal in vzgajal, preden je bil le-ta le nekaj mesecev pred končanjem visokošolskega študija dne 29.6.1991 ustreljen.
2. Le nekaj dni po vložitvi pobude je bil v Uradnem listu RS, št. 63/96 objavljen Zakon o vojnih invalidih, ki ga je Državni zbor sprejel na seji dne 17. oktobra 1995. Ta zakon, ki je začel veljati 1. januarja 1996, je v 132. členu določil, da se preneha uporabljati Zakon o temeljnih pravicah vojaških invalidov in družin padlih borcev in da prenehajo veljati Zakon o vojaških invalidih iz leta 1978, Zakon o civilnih invalidih vojne iz leta 1992 in Zakon o varstvu žrtev vojaške agresije na Republiko Slovenijo v letu 1991. Ustavno sodišče odloča o ustavnosti predpisov, ki veljajo (160. in 161. člen Ustave); le če so podani pogoji iz 47. člena Zakona o Ustavnem sodišču (Uradni list RS, št. 15/95 - v nadaljevanju: ZUstS), lahko odloča o ustavnosti predpisa, ki je med postopkom prenehal veljati. V obravnavanem primeru ni pogojev za takšno odločanje.
Pobudnik pa bo zoper izdane odločbe lahko vložil tudi ustavno pritožbo, ko bodo za vložitev le-te izpolnjeni pogoji, ki jih določa ZUstS.
3. Ustavno sodišče je sprejelo ta sklep na podlagi 47. člena ZUstS v povezavi s 6. členom ZustS v sestavi: predsednik dr. Tone Jerovšek in sodniki mag. Matevž Krivic, mag. Janez Snoj, dr. Janez Šinkovec, dr. Lovro Šturm, Franc Testen, dr. Lojze Ude in dr. Boštjan M. Zupančič. Sklep je sprejelo soglasno.
Predsednik
dr. Tone Jerovšek